Source: http://www.lexforum.sk/632
Timestamp: 2018-12-11 00:13:51+00:00
Document Index: 3093705

Matched Legal Cases: ['§ 30', 'súd ', 'súd ', 'Súd ', 'súd ', 'Súd ']

Lexforum.sk - Maroš Macko: Zástupcom proti svojej vôli na večné veky?
Zástupcom proti svojej vôli na večné veky?
Maroš Macko, 29. 01. 2017 v 19:23
Dovolím si podeliť sa s o ďalšiu skúsenosť s CSP a jeho aplikáciu súdom v praxi:
advokát bol v civilnom konaní ustanovený súdom v znení účinnom do 31.12.2011 2011 v zmysle ustanovenia § 30 OSP:
1) Účastníkovi, u ktorého sú predpoklady, aby bol súdom oslobodený od súdnych poplatkov, ustanoví sudca alebo poverený zamestnanec súdu na jeho žiadosť za zástupcu Centrum právnej pomoci alebo advokáta zapísaného do zoznamu podľa osobitného predpisu, ak je to potrebné na ochranu jeho záujmov. O tejto možnosti súd účastníka poučí.
2) Ak súd dospeje k záveru, že nie sú splnené podmienky podľa odseku 1, ustanovenie zástupcu zruší. Za také rozhodnutie sa považuje tiež právoplatné uznesenie súdu o úplnom odňatí oslobodenia od súdnych poplatkov.
3) Súd môže rozhodnutie podľa odseku 1 zmeniť.
Konanie nebolo doposiaľ skončené do 1.7.2016, avšak advokát aj klient požiadali súd o zrušenie ustanovenia advokáta. Súd toto ustanovenie odmieta zrušiť s odôvodnením, že by tak rád urobil, avšak z dôvodu absencie úpravy v CSP, ktorá by mu to umožňovala, tak urobiť nemôže.
Jedná sa o ďalšiu nástrahu zo strany CSP, alebo niektoré z jeho ustanovení uniklo mojej aj sudcovej pozornosti?
Názory k článku Zástupcom proti svojej vôli na večné veky?: